Скупштина општине Врњачка Бања на \_\_\_\_ седници одржаној \_\_\_\_\_\_\_\_\_\_\_на основу члана 2, члана 2а и члана 67. став 4. тачка 3. Закона о пореском поступку и пореској администрацији ("Сл. гласник РС", бр. 80/2002, 84/2002 - испр., 23/2003 - испр., 70/2003, 55/2004, 61/2005, 85/2005 - др. закон, 62/2006 - др. закон, 63/2006 - испр. др. закона, 61/2007, 20/2009, 72/2009 - др. закон, 53/2010, 101/2011, 2/2012 - испр., 93/2012, 47/2013, 108/2013, 68/2014, 105/2014, 91/2015 - аутентично тумачење, 112/2015, 15/2016, 108/2016 и 30/2018), члана 77 Закона о приватизацији ("Службени гласник РС" бр. 83/2014, 46/2015, 112/2015 и 20/2016 - аутентично тумачење), Закључка Владе Републике Србије 05 број 023-3611/2018-1 од 19.04.2018.г., и члана и члана 36 Статута општине Врњачка Бања ("Службени лист Општине Врњачка Бања" број 23/16-пречишћен текст), донела је

О Д Л У К У

О ПРЕТВАРАЊУ (КОНВЕРЗИЈИ) ПОТРАЖИВАЊА

НАСТАЛИХ ПО ОСНОВУ ЈАВНИХ ПРИХОДА ОД

ПРИВРЕДНОГ ДРУШТВА „СИМПО“ А.Д. ВРАЊЕ

У ОСНОВНИ КАПИТАЛ ОВОГ ПРИВРДНОГ ДРУШТВА

Члан 1

Скупштина општине је сагласна да се потраживања општине Врњачка Бања од Привредног друштва „СИМПО“ а.д. Врање по основу свих јавних прихода (порез на зараде) доспелих на наплату до 31. децембра 2017.године, са припадајућим каматама до 19.04.2018. године и под условима који је прописала Влада својим Закључком 05 број: 023-3611/2018-1 од 19.04.2018. године, у износу од 111.204,00 динара, а који је утврђен у складу са Записником о стању дуга на дан 31.12.2017.г. са припадајућом каматом до 19.04.2018.г. - Министарства финансија – Пореске управе – Центар за велике пореске обвезнике број: ЦВП-433-12-3673/2017-Ј6013 од 04.06.2018.г., претворе (конвертују) у основни капитал општине Врњачка Бања у Привредног друштва „СИМПО“ а.д. Врање.

Члан 2

 Ова одлука се доноси на основу седеће документације којом се доказује испуњеност услова у складу са чланом 77 Закона о приватизацији ("Службени гласник РС" бр. 83/2014, 46/2015, 112/2015 и 20/2016 - аутентично тумачење) и то:

1. Закључка Владе Републике Србије 05 број 023-3611/2018-1 од 19.04.2018.г.
2. Записник о стању дуга на дан 31.12.2017.г. са припадајућом каматом до 19.04.2018.г. - Министарства финансија – Пореске управе – Центар за велике пореске обвезнике број: ЦВП-433-12-3673/2017-Ј6013 од 04.06.2018.г.
3. Решење Привредног суда у Лесковцу Посл. бр. 10 Ст. 8/2018 од 18.05.2018.г.
4. Допис Привредног друштва „СИМПО“ а.д. Врање број 2513/13 од 18.06.2018.г.
5. Допис Министарства финансија Пореске управе – Центар за велике пореске обвезнике број: ЦВП-433-19-962/2018-К6013 од 07.06.2018 упућен Привредном друштву „СИМПО“ а.д. Врање

 Акти из става 1 овог члана чине саставни део ове одлуке.

Члан 3

 Ову одлуку доставити Министарству финансија-Пореској управи и субјекту приватизације.

Члан 4

 Ова одлука ступа на снагу осмог дана од дана објављивања у Службеном листу општине Врњачка Бања.

 ПРЕДСЕДНИК СКУПШТИНЕ

 Иван Радовић

О б р а з л о ж е њ е

 I ПРАВНИ ОСНОВ

 Законом о приватизацији ("Службени гласник РС" бр. 83/2014, 46/2015, 112/2015 и 20/2016 - аутентично тумачење) чланом 77 прописано је:

 „У поступку приватизације, може се спровести конверзија потраживања поверилаца у трајни улог субјекта приватизације, ако Влада донесе одлуку о конверзији потраживања државних поверилаца у трајни улог субјекта приватизације.

Државни повериоци су дужни да конвертују потраживања у капитал ако је Влада донела одлуку из става 1. овог члана.

Одлука о конверзији може се донети када је донета одлука о моделу приватизације продајом капитала или стратешким партнерством путем докапитализације или као мера УППР, у складу са законом којим се уређује стечај.“.

 Влада Републике Србије донела је Закључак 05 број 023-3611/2018-1 од 19.04.2018.г. којима налаже државним повериоцима да субјекту приватизације Привредном друштву „СИМПО“ а.д. Врање отпишу дуг са стањем на дан 31. децембар 2017.г. са припадајућим каматама до 19.04.2018. године.

 Чланом 36 Статута општине Врњачка Бања ("Службени лист Општине Врњачка Бања" број 23/16-пречишћен текст) утврђена је надлежност Скупштине за одлучивање по овом предмету.

 II РАЗЛОЗИ ЗА ДОНОШЕЊЕ ОДЛУКЕ

 Влада РС донела је Закључак 05 број: 023-3611/2018-1 од 19.04.2018.г. у коме је наложила државним повериоцима да су дужни да су дужни да као меру УППР конвертују потраживања према субјекту приватизације, као што је наведено у одлуци, у трајни улог у капиталу субјекта приватизације.

III ФИНАНСИЈСКИ ЕФЕКТИ

За спровођење ове одлуке није потребно обезбедити финансијска средства у буџету Општине Врњачка Бања. Ефекат конверзије потраживања у капитал јавног предузећа огледа се на приходној страни, у смислу умањења потенцијалних прихода, и директно је сразмеран износима који се конвертују. Узимајући у обзир висок ризик могућности наплате ових прихода, као и расположиве инструменте за наплату истих, oпштина Врњачка Бања овај приход категорисала као ванредни приход и он није представљао основ за планирање буџета oпштине Врњачка Бања до сада.

 IV СТУПАЊЕ НА СНАГУ

 Ова одлука ступа на снагу осмог дана од дана објављивања у Службеном листу општине Врњачка Бања.

Обрадио:

 РУКОВОДИЛАЦ НАЧЕЛНИК

ОДСЕКА ЗА БУЏЕТ И ФИНАНСИЈЕ ОПШТИНСКЕ УПРАВЕ

 Зоран Дунић Славиша Пауновић